**Жолдауға – қолдау**

**ҚАЛАУЛЫ ХАЛЫҚПЕН КЕЗДЕСТІ**

ҚР Парламенті Мәжілісінің депутаты Фахриддин Қаратаев Сайрам ауданының тұрғындарымен кездесіп, Елбасы Н.Ә.Назарбаевтың Қазақстан халқына жолдаған «Қазақстанның үшінші жаңғыруы; жаһандық бәсекеге қабілеттілік» атты Жолдауын насихаттады. Аудандық мәдениет үйінде өткен жиынды аудан әкімі С.Сапарбаев ашып, жүргізіп отырды. «Экономиканы алға сүйрейтін фактор – ол ауылшаруашылығы теориясы мен практиканың ұштасуы. Кәсіпкерліктің үлесін 50 пайызға дейін көтеруіміз қажет» деген аудан әкімі басқосудың мақсатын түсіндірді. Фахриддин Әбдінәбиұлы Елбасының қатар келген үндеуі мен жолдауына жеке-жеке тоқтала келе, «тыныштық, достық – біздің өсіп-өркендеуімізге үлкен септігін тиігізеді» деп, осы құндылықтарды сақтап қалуға күш салуға шақырды.

Кездесу барысында ОҚО әкімі аппаратының «Қоғамдық келісім» КММ-нің аудандық филиалы жанындағы Аналар кеңесінің төрайымы Ү. Мұратбекова және Өзбек этномәдени бірлестігінің төрағасы Ф. Исламов, «Жастар Ресурстық орталығының» директоры Ж. Хамраев Жолдауға байланысты өз пікірлерін білдірді.